OpenLLM-France/wikimedia huggingface dataset:
# Platja de la Colomera

La platja de la Colomera, o platgetes de la Colomera, és una platja natural del municipi del Port de la Selva (Alt Empordà), situada al nord de la platja de la Vall, a la badia del Port de la Selva. Té una longitud de 55 m i una amplada de 4 m, formada per sorres i graves de color grisós.

## Referències

* ↑ «Platgetes de la Colomera». Ajuntament del Port de la Selva.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
# Aulus Gabini Sisenna

Aulus Gabini Sisenna (llatí: Aulus Gabinius Sisenna) va ser un militar romà del segle i aC. Era fill d'Aulus Gabini i de Lòl·lia. Formava part de la gens Gabínia, una antiga família romana d'origen plebeu.
Va acompanyar al seu pare a Síria i va quedar-se en aquesta província amb algunes tropes mentre el seu pare va anar a Egipte amb la missió de restaurar a Ptolemeu XII Auletes. Quan Gai Memmi va excitar al poble contra el seu pare acusant-lo de malversació, va anar a posar-se als peus de Memmi que el va tractar indignament i no va escoltar les seves súpliques. Sisenna era un agnomen, però els autors clàssics no l'utilitzen.

## Referències

* ↑ «6. A. Gabinius Sisenna». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Polla negra

La polla negra (Zapornia flavirostra) és una espècie d'ocell de la família dels ràl·lids (Rallidae) que habita riberes amb vegetació flotant de la major part de l'Àfrica subsahariana, faltant de les zones més àrides del nord-est i el sud-oest.

## Taxonomia

Inclòs al gènere Amaurornis a classificacions com ara la de Clements 2015. En Clements 2016 apareix format part del gènere Zapornia, arran els treballs de Juan C. Garcia-Ramírez et al (2014)

## Referències

* ↑ Juan C. Garcia-Ramírez, Gillian C.Gibb i Steve A.Trewick (2014). Deep global evolutionary radiation in birds: Diversification and trait evolution in the cosmopolitan bird family Rallidae. Molecular Phylogenetics and Evolution. Volum 81, Pag. 96-108
# Dong Cheng

* No s'ha de confondre amb dungchen.
    En aquest nom xinès, el cognom és Dong.
Dong Cheng :
| Xinès tradicional: | Xinès tradicional: | 董承 |
| Xinès simplificat: | Xinès simplificat: | 董承 |
| Mandarí |
| Mandarí | Pinyin: | Dǒng Chéng |
Dong Cheng (mort el 200 EC) va ser originalment un general subordinat de Niu Fu durant el període la tarda Dinastia Han Oriental, i més tard es va unir als Bandits de Bandera Blanca per protegir a l'emperador de Li Jue i Guo Si. Va ser també el sogre de l'Emperador Xian. Quan l'Emperador Xian va deixar Chang'an per Luoyang, ell va repel·lir l'atac de Li i Guo, que van canviar d'opinió en deixar que l'emperador abandonés el seu control. Més tard, va rebre un cinturó de cuir amb joies de l'emperador Xian amb un missatge demanant-li de matar Cao Cao. Dong Cheng va reunir persones de la seva confiança, incloent Liu Bei i Ji Ben, i va començar a ponderar sobre com dur a terme les ordres. Cao Cao es va assabentar i Dong va ser executat juntament amb la seva família, la seva filla i altres.

## Nomenaments i títols en possessió

* General de Carruatges de Cavalleria (車騎將軍)

## Vegeu també

* Llista de persones dels Tres Regnes
# Universitat de Mondragón

La Universitat de Mondragón (en euscàr i oficialment Mondragon Unibertsitatea) és una universitat privada basca, sense ànim de lucre, creada el 1997 dins del grup cooperatiu MCC (Mondragón Corporación Cooperativa), i ubicada a Arrasate (Euskal Herria). Declarada d'utilitat pública, té una oferta que inclou titulacions de grau, màsters, formació per a professionals i postgraus, programes de doctorat i cicles formatius de grau superior.
Segons el rànquing de millor qualificació d'universitats U-Multirank, figura entre les 5 millors universitats d'Espanya.

## Història

La seva creació va sorgir arran de l'associació de tres cooperatives educatives que pertanyien a la corporació Mondragón: Mondragon Goi Eskola Politeknikoa “Jose Mª Arizmendiarrieta” S. Coop., MU Enpresagintza S. Coop. (ETEO) i Irakasle Eskola S. Coop. (HUHEZI), les quals constitueixen avui dia dues facultats (Facultat d'Empresarials i Facultat d'Humanitats i Ciències de l'Educació) i una escola universitària (Escola Politècnica Superior). Fins a la seva creació, totes tres cooperatives havien estat centres adscrits a la Universitat del País Basc fins que el 1997 va ser creada i reconeguda oficialment per la llei 4/1997 del 30 de maig.

## Facultats i escoles

Compta amb quatre facultats i escoles:
* Escola Politècnica Superior, que compta amb tres campus: el principal a Mondragón, un segon a Ordizia i un tercer a Hernani.
* Facultat d'Empresarials: amb el campus localitzat a Oñati, el campus Bidasoa a Irun i el centre d'innovació i emprenedoria BBF - Bilbao Berrikuntza Faktoria a Bilbao.
* Facultat d'Humanitats i Ciències de l'Educació, amb dos campus: un a Eskoriatza i un altre a Aretxabaleta.
* Facultat de Ciències Gastronòmiques - Basque Culinary Center: amb seu a Sant Sebastià.
La universitat compta amb l'esmentat centre d'innovació i emprenedoria (Bilbao Berrikuntza Faktoria) a Bilbao.

## Referències

* ↑ «Misión, visión, valores y cultura - Mondragon Unibertsitatea» (en castellà). [Consulta: 10 juliol 2018].
* ↑ «Oferta de Estudios de Grado - Mondragon Unibertsitatea» (en castellà). [Consulta: 10 juliol 2018].
* ↑ «Oferta de Másteres Universitarios - Mondragon Unibertsitatea» (en castellà). [Consulta: 10 juliol 2018].
* ↑ «U-Multirank | Universities compared. Your way.». [Consulta: 15 gener 2021].
* ↑ «Universidad cooperativa - Mondragon Unibertsitatea» (en castellà). [Consulta: 10 juliol 2018].
* ↑ «Facultades - Mondragon Unibertsitatea» (en castellà). [Consulta: 10 juliol 2018].

## Enllaços externs

* Web de la Universitat de Mondragón
* Web d'U-Multirank amb la valoració de les millors universitats a Espanya
# Bakeswar

Bakeswar o Kana és un riu de Bengala Occidental a l'Índia.
Neix al districte de Birbhum i rep com a afluent al Kopai o Kopa (Sal Nadi); i desaigua al Mor o Maureksha al districte de Murshidabad; el nou riu així format segueix cap a l'est però ja no porta el nom de Bakeswar o Kana.

## Referències

* ↑ Thornton, Edward. A gazetteer of the territories under the government of the viceroy of India. London, 1886.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Piedra Museo

Piedra Museo és un important jaciment arqueològic descobert a principis del segle xx pel paleontòleg argentí Florentino Ameghino a 125 km al sud de Pico Truncado, província de Santa Cruz (Argentina), on s'ha registrat una presència humana tan antiga que qüestiona les teories sobre l'arribada del home a Amèrica. En les seves rodalies es troba el monument natural Boscos Petrificats.
El lloc ha estat excavat el 1995 per l'arqueòloga argentina Laura Miotti (Universitat Nacional de La Plata). La datació per radiocarboni de mostres analitzades als Estats Units d'Amèrica van establir l'antiguitat de les restes humanes trobades en fins a 11.560 anys, en tant els del proper jaciment de Los Toldos daten de 12.890 ± 90 anys aC. Això fa que se'ls consideri els assentaments humans més antics de l'Argentina i entre els més antics de Sud-amèrica, junt amb Monte Verde (Xile), Pedra Furada (Brasil) i Cova del Guitarrero (Perú).
Els seus descobriments van incloure el de puntes de llança que contenien traces de milodons i hippidions, entre d'altres animals que existien el 10000 aC. Els seus habitants originals, el poble Toldense, eren caçadors-recol·lectors que van subsistir caçant aquestes i altres preses, com la rhea i els guanacs.
Els fòssils del Piedra Museo, així com artefactes i petròglifs del jaciment proper de Los Toldos, es troben al Museu Regional d'Història de Pico Truncado.
Els descobriments de Piedra Museo i altres jaciments antropològics d'Amèrica, com Topper (Carolina del Sud, EUA), i els esmentats Monte Verde i Pedra Furada, han replantejat completament la teoria predominant sobre el poblament d'Amèrica (teoria del poblament tardà) fundada sobre la Cultura Clovis, que sosté que l'home va arribar al continent americà fa aproximadament 13.500 anys, i han donat fonament a una nova teoria del poblament primerenc d'Amèrica, que situa la data d'ingrés entre 25.000 i 50.000 anys aC, a la vegada que modifica les teories sobre les rutes d'entrada i difusió pel continent.

## Referències

* ↑ «Las manifestaciones artísticas de la transición Pleistoceno/Holoceno: la evidencia de la Meseta Central de Santa Cruz (Patagonia Argentina)» ( PDF) (en castellà). ifraoariege2010. Arxivat de l'original el 2017-08-27. [Consulta: 2 octubre 2019].
* ↑ Miotti, Laura. Piedra Museo (Santa Cruz): nuevos datos para el debate de la ocupación Pleistocénica (en castellà). Puerto Madryn: Centro Nacional Patagónico: J. Gómez Otero (Ed.), 1999, p. 27-38 (Arqueología Sólo Patagonia).
* ↑ Miotti, Laura; Mónica, Salemme. Poblamiento, movilidad y territorios entre las sociedades cazadoras-recolectoras de Patagonia (en castellà). 15. Complutum, 2004, p. 177-206.
* ↑ «Expediciones Arqueológicas en Los Toldos y en Piedra Museo» (en castellà). Welcome Argentina.

## Vegeu també

* Beríngia
* Cultures agroterrisseres a l'Argentina
* Història precolombina de l'Argentina
* Pobles indígenes de l'Argentina
# Attilio Bettega

Attilio Bettega (Molveno, Itàlia; 19 de febrer de 1953 – Zérubia, Còrsega; 2 de maig de 1985) va ser un pilot de ral·li italià que va disputar el Campionat Mundial de Ral·lis. Va morir tràgicament en un accident durant el Tour de Còrsega al volant d'un Lancia 037 Rally.

## Trajectòria

Bettega inicia la seva carrera esportiva l'any 1972 a proves del Campionat d'Itàlia de Ral·lis i guanyant amb un Autobianchi A112 Abarth l'any 1977 el campionat monomarca Trofeu A112 Abarth. L'any 1978, amb un Lancia Stratos HF, disputa el seu primer ral·li del Campionat Mundial, el Ral·li de Sanremo.
Després d'un pas per l'equip Fiat on aconseguí finalitzar tercer del Ral·li Acròpolis de 1981 amb un Fiat 131 Abarth, l'any 1982 s'incorpora a l'equip Lancia per disputar el Campionat Mundial de Ral·lis. L'any 1983 acabaria en tercera posició tant al Ral·li de Sanremo com al Ral·li de Nova Zelanda. La temporada 1984 acabaria en cinquena posició final del Mundial en un any on aconseguiria acabar segon al Ral·li de Sanremo i tercer al Ral·li de Portugal.
Durante la temporada de 1985 va participar al Ral·li Safari i al Tour de Còrsega, sent en aquesta prova on va tenir l'accident que li va costar la vida. Bettega va perdre el control del seu Lancia Rally 037 i es va estabellar contra un arbre, el qual va parar bruscament el cotxe, que estava a punt de caure al fons d'un barranc. L'impacte del arbre fou tal que el vehicle es va partir en dos meitats en tota la seva longitud, morint Bettega al moment, mentre que el seu copilot Maurizio Perissinot en va sortir il·lès.

## Referències

* ↑ Shacki. «Attilio Bettega - rally profile eWRC-results.com» (en anglès). [Consulta: 17 juliol 2022].
* ↑ AFP «El piloto Attilio Bettega muere en el Rally de Córcega» (en castellà). El País [Madrid], 02-05-1985. ISSN: 1134-6582.
# Província de Lòvetx

La província de Lòvetx (en búlgar: Област Ловеч) és una província del centre de Bulgària. La principal ciutat és Lòvetx, i altres ciutats són Troian, Iablanitsa i Tèteven. Lòvetx és famosa pel pont de Kòliu Fítxeto.
Lòvetx té una fortalesa medieval en bon estat que va tenir un paper fonamental en la revolta dels germans Assen i Petar el 1186 per a establir el Segon Imperi Búlgar. També durant la guerra d'independència contra l'Imperi Otomà, l'heroi nacional Vassil Levski, lluitador independentista, va centrar a Lòvetx la seva organització revolucionària (BRCC). Fou capturat pels turcs a una vila vora anomenada Kakrina. Un monumenet a Vassil Levski ha estat construït vora la fortalesa medieval. També hi ha un museu dedicat a Levski i a la BRCC situat a Varoixa (Вароша) - una àrea on s'ha reservat l'arquitectura i l'atmosfera del temps del renaixement nacional búlgar. Moltes de les cases són connectades d'alguna manera amb les activitats de Levski.
En temps més recents, Lòvetx fou el lloc on es va establir l'ensenyament en llengües estrangeres a Bulgària. Allí s'hi va establir el Col·legi Nord-americà (1881), i la primera escola estrangera a Bulgària es va obrir a Lòvetx el 1950. Inicialment s'hi ensenyaven tres llengües -anglès, francès i alemany. Tanmateix, l'ensenyament de l'anglès i del francès foren traslladats a Sofia i Varna respectivament, fundant-se les primers escoles d'idiomes en aquelles ciutats - La primera escola d'anglès a Sofia el 1954 i l'escola de francès a Varna el 1958. Durant el 1959-1984 l'alemany només es va ensenyar a Lòvetx i l'escola va rebre el nom informal d'Escola Alemanya (Немската гимназия).

## Vegeu també

* Monestir de Troian.

## Enllaços externs

* Mapa amb els Hotels a Lovech
# Edgar Pujol Portorreal

Edgar Pujol Portorreal (Sabadell, 7 d'agost de 2004) és un futbolista català que representa internacionalment a la República Dominicana. Actualment juga al Reial Madrid Castella.

## Carrera esportiva

Va començar a jugar al futbol a la UE Castellar on s'hi va estar tres anys, després va passar a les categories inferiors del CE Sabadell, entre el 2013 i el 2015, una temporada al Can Rull, a la Damm, la temporada 2016-17, per acabar a l'Espanyol dos anys més. El 2019 va ingressar al Cadet A del Reial Madrid, el 2020 al Juvenil C i al Juvenil B al 2021.
El 2024 va ser convocat per la selecció sub-23 de la República Dominicana de cara a la disputa dels Jocs Olímpics de París.

## Referències

* ↑ «El castellarenc Edgar Climent als Jocs Olímpics». lactual.cat, 29-06-2024 [Consulta: 11 juliol 2024].
* ↑ San Andrés, Albert «Ancelotti convoca Edgar Pujol». lactual.cat, 11-11-2023 [Consulta: 25 juliol 2024].
* ↑ «Recepció al futbolista Edgar Pujol». lactual.cat, 30-12-2021 [Consulta: 25 juliol 2024].
* ↑ «República Dominicana cita a Édgar Pujol, internacional sub-19 con España, para los Juegos». flashscore.es, 13-03-2024 [Consulta: 25 juliol 2024].

## Enllaços externs

* Edgar Pujol Portorreal a BDFutbol
# Le Ferré

Le Ferré (en bretó Ferred) és un municipi francès, situat a la regió de Bretanya, al departament d'Ille i Vilaine. L'any 2006 tenia 565 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 911 | 788 | 733 | 663 | 619 | 585 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Louis Pautrel | |

## Agermanaments

* Saubrigas
# Trèvol subterrani

El trèvol subterrani (Trifolium subterraneum) és una planta herbàcia rastrera i teròfita de la família de les fabàcies.

## Descripció

Herba anual i vellosa, de tiges procumbents. Les seues tiges són curtes i estan esteses a l'hivern, s'allarguen a la primavera conservant-se postrades i presenten pubescència. Les fulles són alternes i trifoliades, amb els folíols subsèssils, emarginats i pilosos a sengles superfícies. Aquest a més també són arrodonits i obcordiformes. El limbe en general és sencer. La taca foliar forma una decoloració triangular en el centre de cada folíol i els seus extrems semblen continuar en els altres folíols. Els pecíols són curts i d'igual longitud. Té estípules amples acabades en una punta curta. La inflorescència és una mena de capítol de poques flors (de 2 a 6 fèrtils i diverses estèrils raduïdes als calzes), sense cap involucre. El calze és zigomorfi està dividit en dents filiformes. En les flors fèrtils, el calze mesura 3 mil·límetres com a màxim, mentre que a les estèrils és més llarg, cilíndric i massís; en tots dos casos solen presentar tonalitats rogenques a la part apical. La corol·la és blanquinosa, amb el tub molt llarg. El fruit és un llegum. Durant la fructificació, el peduncle del capítol es va torçant cap a terra, fins a enterrar els llegums i les llavors. Amb les primeres pluges de la tardor es produeix la germinació de les llavors. L'arrel és pivotant, poc profunda amb nombroses ramificacions laterals. La seua floració va des de març fins a agost.

## Distribució

És originària del sud d'Europa. Creix en pastures nitròfiles una mica humides i pradells terofítics, sobre substrat silícic. El trobem a les províncies de Barcelona, Castelló, Catalunya Nord, Girona, Illes Balears, Lleida, Tarragona i València.

## Usos

Se li pot donar un ús comestible o alimentari, també com a planta farratgera.

## Referències

* http://herbarivirtual.uib.es/cat-med/especie/6921.html
# Tas kebap

Tas kebap (també Tas kebabı) és un plat de carn de la cuina turca. No és un kebap.
Es pot fer amb qualsevol carn vermella, de vedella o d'ovella, cuinant la carn en el seu propi suc, amb salsa de tomàquet, després de daurar-la amb cebes en oli de cuinar. Generalment se serveix amb puré però també es pot servir amb patates fregides o arròs turc (pilav).

## Vegeu també

* Çoban kavurma
* Hünkarbeğendi
* Kavurma

## Referències

* ↑ Gerjan van Schaaik. The Noun in Turkish: Its Argument Structure and the Compounding Straitjacket. Otto Harrassowitz Verlag, 2002, p. 22–. ISBN 978-3-447-04450-9.

## Enllaços externs

* Recepta de "tas kebap" per la "Süper Anne" (Súper Mare) Arxivat 2014-12-25 a Wayback Machine.
* Imatges de "tas kebap"
# Bakhanai

Bakhanai (en rus: Баханай) és un poble de la república de Sakhà, a Rússia, que el 2018 tenia 264 habitants, pertany al districte de Jigansk.

## Referències

* ↑ Сафронов Ф. Г.. Русские на Северо-Востоке Азии в XVII — середине XIX в.
# Piedmont (Missouri)

Piedmont és una població dels Estats Units a l'estat de Missouri. Segons el cens del 2007 tenia 1.913 habitants.

## Demografia

Segons el cens del 2000, Piedmont tenia 1.992 habitants, 869 habitatges, i 528 famílies. La densitat de població era de 369,8 habitants per km².
Dels 869 habitatges en un 28,5% hi vivien nens de menys de 18 anys, en un 44,1% hi vivien parelles casades, en un 13,5% dones solteres, i en un 39,2% no eren unitats familiars. En el 35,9% dels habitatges hi vivien persones soles el 23% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,79.
Per edats la població es repartia de la següent manera: un 23,3% tenia menys de 18 anys, un 6,7% entre 18 i 24, un 23,6% entre 25 i 44, un 20,7% de 45 a 60 i un 25,8% 65 anys o més.
L'edat mediana era de 42 anys. Per cada 100 dones de 18 o més anys hi havia 76,2 homes.
La renda mediana per habitatge era de 19.490 $ i la renda mediana per família de 23.500 $. Els homes tenien una renda mediana de 27.120 $ mentre que les dones 17.500 $. La renda per capita de la població era d'11.976 $. Entorn del 24,3% de les famílies i el 26,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Piedmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Piedmont». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Arcata

Arcata és una població dels Estats Units a l'estat de Califòrnia. Segons el cens del 2006 tenia 17.294 habitants.

## Demografia

Segons el cens del 2000, Arcata tenia 16.651 habitants, 7.051 habitatges, i 2.813 famílies. La densitat de població era de 699,6 habitants per km².
Dels 7.051 habitatges en un 19,7% hi vivien nens de menys de 18 anys, en un 25,9% hi vivien parelles casades, en un 10,4% dones solteres, i en un 60,1% no eren unitats familiars. En el 34,8% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,81.
Per edats la població es repartia de la següent manera: un 15,3% tenia menys de 18 anys, un 32,3% entre 18 i 24, un 27,8% entre 25 i 44, un 15,9% de 45 a 60 i un 8,7% 65 anys o més.
L'edat mitjana era de 26 anys. Per cada 100 dones de 18 o més anys hi havia 96,9 homes.
La renda mitjana per habitatge era de 22.315 $ i la renda mitjana per família de 36.716 $. Els homes tenien una renda mitjana de 26.577 $ mentre que les dones 24.358 $. La renda per capita de la població era de 15.531 $. Entorn del 14,3% de les famílies i el 32,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arcata». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Arcata». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Província de Mahajanga

Mahajanga és una província de Madagascar amb una superfície de 150.023 km².
El juliol del 2001 tenia 1.733.917 habitants. La seva capital és Mahajanga.
# La Residencia

La Residencia és un hotel de luxe situat a la vila de Deià, a Mallorca.
Inicialment es construí a partir de dues possessions, Son Canals i Son Moragues, però des de llavors ha duit a terme nombroses ampliacions, abastant també Son Fony. El magnat Richard Branson, també propietari de Virgin va adquirir l'hotel el 1987,
El 2002 Branson va vendre l'hotel a la cadena Orient Express (reanomenat Belmond el 2014) del magnat britànic James B. Sherwood. Al final de 2018 el grup francès Moët Hennessy Louis Vuitton va adquirir Belmond.
Atrets també per la seva bellesa, nombroses personalitats com l'emperador i l'emperadriu del Japó, els reis d'Espanya, Jordània, i Noruega, la Duquesa de Kent, Diana Spencer, entre altres s'hi han allotjat.

## Referències

* ↑ «Arte, Gastronomía y té con Miró en Belmond La Residencia». El Mundo, 09-09-2016.
* ↑ Figuiral, Javier O. «La Residencia: el refugio mallorquín de Richard Branson» (en castellà). Vanity Fair, 17-09-2013.
* ↑ «Orient-Express Hotels Ltd. to Launch Belmond Brand». [Consulta: 2 gener 2019].
* ↑ «Louis Vuitton es fa amb la gestió de l'hotel La Residencia de Deià». Ara Balears, 14-12-2018.
* ↑ «Belmond La Residencia Hotel en Deià». ABC. [Consulta: 11 gener 2019].

## Enllaços externs

* La Residencia - Lloc web oficial
# Unió Democràtica Regional

Unió Democràtica Regional (grec: Δημοκρατική Περιφερειακή Ένωση, Dimokratiki Periferiaki Enosi, DPE) és un partit polític grec fundat el març de 2000 com a escissió del Moviment Socialista Panhel·lènic. El seu cap és Mihalis Haralambidis. Mai no ha assolit representació parlamentària.

## Resultats electorals

Results des de 2000 :
| Any | Eleccions | Vots | % | Escons |
| 2000 | Parlament | 32,068 | 0.47 | 0 |
| 2004 | Europarlament | 44,541 | 0.73 | 0 |

## Enllaços externs

* Web del partit Arxivat 2007-06-14 a Wayback Machine.
# Bakersfield (desambiguació)

«Bakersfield» té aquests significats:
* Bakersfield, ciutat ubicada al Comtat de Kern a l'estat de Califòrnia, Estats Units d'Amèrica.
* Bakersfield (Missouri), població dels Estats Units a l'estat de Missouri.
* Bakersfield (Vermont), població dels Estats Units a l'estat de Vermont.